14 D: SZÁDECZKY GYULA 
mélyen lesúrolta. Lekopott a régi mállott felület, alacsony dombos vidék 
lett belőle, amelyen a tavas-mocsaras lankásnak se vége se hossza. Ke- 
véssé lakott vad vidék ennek a területnek legnagyobb része. Hosszú külön- 
vonatunk ringva ment át a nagy lapos területen. A bevágásokban az el- 
halványodott, elkaolinosodott gránit homokot láttuk. Ettől a régi paizs- 
tól keletre és nyugatra terül el Kanada jobban benépesített része. 
Utunknak emez első részétől élesen különbözik a következő, a m á s 0- 
dik nagy geologiai egység, az Észak-Amerika közepén végig- 
húzódó Alföld kanadai része. Az ennek keleti szegélyén épült Winn1- 
p eg városban, Manitoba fővárosában és környékén egy napot töltöttünk. 
A Nagy-Alföldnek a prérieknek az a része, amelyen a glacialis Agasst2- 
tó terült el, síkságánál fogva nagyon hasonlít a mi Alföldünkhöz. Fokozza 
a hasonlóságot a nagy gabonakultura, amelynek kereskedelmi központja 
Winnipeg város. 
Óriás terjedelme van ennek a 200,000 lakosszámmal biró város- 
nak, amelynek 10 év előtt még csak 40,000 lakosa volt. Winnipeg köze- 
lében Stony Mountain-on ésStonewellen meggyőződtünk arról, 
hogy zavartalan településű ordovician és gothlandian (silur) rétegekből 
áll itt az altalaj. Az alacsony dombok letisztított tetején a mészkőben 
kitünően vannak megmaradva a különböző irányú gleccsersúrolások, 
amelyek egyikét a Labrador, a másikát a Keewatin gleccsernek tulaj- 
donítják. 
Két éjszakán és egy egész napon szeltük át ezt a kréta és laramie- 
rétegekből álló Nagy Alföldet, amelynek keleti részén Winnipeg és Sas- 
katchewan fővárosa Regina közt több magyar község: Eszterházy, 
Kaposvár, Zeneta, Otthon stb. van. 
Az Agassiz-tó területén kívül eső része az Alföldnek többé nem olyan 
sík, mint a mi Alföldünk. Ezen a fokozatosan emelkedő területen 83 lépcsőt 
lehet megkülönböztetni. Sok lefolyásnélküli tavat is láttunk a 2-ik és 3-ik 
szinten, melyek környékén sós vízre valló növényzet vereslik. Ugy látszik 
a csapadék mennyisége nem elég a folyórendszer kiképződésére. A Cana- 
dian Pacific vasút mentén a terület távolról sem olyan termékeny, mint a mi 
Alföldünkön. Nem sok épület és általában véve gyér lakosság mutatkozik 
itt, de azért az igénytelen vasúti állomásokon 15 rendesen vannak ele- 
vátorok. 
Este érkeztünk meg a harmadik szint dombos területén eső M e- 
dicin Hat városkába, amelynek néhány év alatt 16,000-re szaporodtak 
lakosai. Közelebbről érdekelt ez a hely engem, mert területén sok gáz 
kút van. A gáztartó rétegeknek tektonikáját azonban ezen a félrébb eső 
területen kevésbé ismerik, de annál jobban kihasználják a gázat, ami- 
ből származó olcsó energia jelentős iparnak a forrása. Az általános anyagi 
jólétnek mutatója a rengeteg (400-nál több) automobil, ami ebben a kis 
